CELEX: 31986R2120
Language: el
Date: 1986-07-07 00:00:00
Title: Κανονισμός (ΕΟΚ) αριθ. 2120/86 της Επιτροπής της 7ης Ιουλίου 1986 σχετικά με την έκδοση πιστοποιητικών ΣΜΣ για ορισμένα προϊόντα της ανθοκομίας

Avis juridique important

|

31986R2120

Κανονισμός (ΕΟΚ) αριθ. 2120/86 της Επιτροπής της 7ης Ιουλίου 1986 σχετικά με την έκδοση πιστοποιητικών ΣΜΣ για ορισμένα προϊόντα της ανθοκομίας  

Επίσημη Εφημερίδα αριθ. L 185 της 08/07/1986 σ. 0008 - 0009

***** ΚΑΝΟΝΙΣΜΟΣ (ΕΟΚ) αριθ. 2120/86 ΤΗΣ ΕΠΙΤΡΟΠΗΣ  της 7ης Ιουλίου 1986  σχετικά με την έκδοση πιστοποιητικών ΣΜΣ για ορισμένα προϊόντα της ανθοκομίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανία και της Πορτογαλίας, και ιδίως το άρθρο 252 παράγραφος 3,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει του γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (1), και ιδίως το άρθρο 7 παράγραφος 1,  Εκτιμώντας:  ότι ο κανονισμός (ΕΟΚ) αριθ. 643/86 της Επιτροπής (2) καθόρισε τις λεπτομέρειες εφαρμογής του συμπληρωματικού μηχανισμού στις συναλλαγές για ορισμένα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία, και ιδιαίτερα καθορίζει στο παράρτημα το ενδεικτικό ανώτατο όριο που αναφέρεται στο άρθρο 251 παράγραφος 1 της πράξης προσχώρησης, που εφαρμόζεται στις εισαγωγές στην Πορτογαλία διακοσμητικών φυτών προελεύσεως άλλων κρατών μελών της Κοινότητας για την περίοδο από την 1η Μαρτίου έως τις 31 Δεκεμβρίου 1986· ότι το ενδεικτικό ανώτατο όριο που προαναφέρθηκε επιτεύχθηκε μέσα σε 3 περίπου, μήνες, συναλλαγών· ότι η συνέχιση των εισαγωγών με τον ρυθμό που έχει διαπιστωθεί από την 1η Μαρτίου 1986 μπορούσε να διαταράξει σοβαρά την πορτογαλική αγορά τη στιγμή που η εγχώρια παραγωγή διατίθεται ακριβώς στην αγορά· ότι οι ποσότητες που έχουν εισαχθεί από την προαναφερθείσα ημερομηνία για ένα μεγάλο μέρος δεν έχουν ακόμη διατεθεί στο εμπόριο, αλλά τα αποθέματά τους έχουν ήδη επίπτωση στην αγορά και ανταγωνίζονται άμεσα την τοπική παραγωγή κατά τη διάρκεια των μηνών του θέρους και του φθινοπώρου· ότι θα πρέπει, κατά συνέπεια, να ανασταλούν οι εισαγωγές μέχρι την περίοδο του έτους κατά την οποία η αγορά είναι επιδεκτική να ξαναβρεί την ισορροπία της κατά τη διάρκεια των μηνών Νοεμβρίου και Δεκεμβρίου·  ότι, με την προοπτική μιας καλύτερης καταστάσεως της αγοράς στα τέλη του έτους, είναι πιθανόν να εξετασθεί η αύξηση του ανώτατου ενδεικτικού ορίου για τα επόμενα χρόνια και να επιτραπεί η εισαγωγή καθορισμένων ποσοτήτων κατά τη διάρκεια των προαναφερθέντων μηνών κατά τους οποίους λαμβάνει χώρα παραδοσιακά μια ανανέωση της ζήτησης· ότι θα πρέπει να παρακολουθηθεί με ιδιαίτερο τρόπο η έκδοση πιστοποιητικών ΣΜΣ, προκειμένου να εκτιμηθεί ο κίνδυνος να ξεπεραστεί εκ νέου το ενδεικτικό ανώτατο όριο·  ότι οι διατάξεις του παρόντος κανονισμού υποκαθιστούν εκείνες του κανονισμού (ΕΟΚ) αριθ. 1376/86 (3), ο οποίος πρέπει να καταργηθεί· ότι πρέπει, επίσης, να καταργηθούν οι συντηρητικές διατάξεις που έχουν θεσπιστεί με τον κανονισμό (ΕΟΚ) αριθ. 1768/86 (4)·  ότι τα μέτρα που προβλέπονται στο παρόντα κανονισμό είναι σύμφωνα με την γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 643/86, το ποσό των « 225,4» τόνων που καθορίστηκε ως ενδεικτικό ανώτατο όριο για τα διακοσμητικά φυτά της διακρίσεως 06.02 του κοινού δασμολογίου αντικαθίσταται από το ποσό των «260,4» τόνων.  Άρθρο 2  Για τα διακοσμητικά φυτά της διακρίσεως 06.02 ex Δ του κοινού δασμολογίου (κώδικες NIMEXE 06.02-96 και 06.02-99) αναστέλλεται η έκδοση των πιστοποιητικών ΣΜΣ έως τις 31 Οκτωβρίου 1986.  Άρθρο 3  1. Για τον Νοέμβριο και Δεκέμβριο 1986, τα πιστοποιητικά ΣΜΣ για τα διακοσμητικά φυτά που αναφέρονται στο άρθρο 2 εκδίδονται μέχρι:  - 17,5 τόνους για τον Νοέμβριο,  - 17,5 τόνους για τον Δεκέμβριο.  2. Οι αιτήσεις πιστοποιητικών ΣΜΣ υποβάλλονται από τις 27 έως τις 29 Οκτωβρίου και από τις 24 έως τις 26 Νοεμβρίου.  Τα κράτη μέλη ανακοινώνουν στην Επιτροπή, το αργότερο στις 30 Οκτωβρίου και στις 27 Νοεμβρίου, τις ποσότητες οι οποίες αποτέλεσαν αντικείμενο αιτήσεων πιστοποιητικών. Εάν οι ποσότητες για τις οποίες ζητήθηκαν τα πιστοποιητικά ΣΜΣ ξεπερνούν τις ποσότητες που αναφέρονται στην παράγραφο 1, η Επιτροπή καθορίζει ένα ενιαίο ποσοστό μειώσεως των αιτουμένων ποσοτήτων.  3. Τα πιστοποιητικά ΣΜΣ για τα οποία οι αιτήσεις ανακοινώθηκαν στην Επιτροπή, εκδίδονται την πέμπτη εργάσιμη ημέρα μετά την τελευταία ημέρα της προθεσμίας που καθορίζεται για την υποβολή των αιτήσεων.  Άρθρο 4  Οι κανονισμοί (ΕΟΚ) αριθ. 1376/86 και (ΕΟΚ) αριθ. 1768/86 καταργούνται.  Άρθρο 5  Ο παρών κανονισμός αρχίζει να ισχύει την ημέρα της δημοσίευσή τους στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 60 της 1. 3. 1986, σ. 39.  (3) ΕΕ αριθ. L 120 της 8. 5. 1986, σ. 34.  (4) ΕΕ αριθ. L 153 της 7. 6. 1986, σ. 25.